b"\n_START_ARTICLE_\nMary Gordon (igralka)\n_START_SECTION_\n\xc5\xbdivljenje\n_START_PARAGRAPH_\nPod imenom Mary Gilmour se je rodila kot peta v dru\xc5\xbeini sedmih otrok. Njen o\xc4\x8de je bil glasgowski povezovalec klicev Robert Gilmour, materi je bilo ime Mary . Gordonova je sprva delala kot \xc5\xa1ivilja, kasneje si je delo na\xc5\xa1la na odru. Pridru\xc5\xbeila se je nekemu dru\xc5\xa1tvu, namenjenemu na turnejo po Ameriki in pri\xc5\xa1la v ZDA v starosti 20 let. Na Broadwayu je odigrala nekaj manj\xc5\xa1ih vlog, a \xc5\xa1e vedno v prvi vrsti potovala naokoli s skupinami potujo\xc4\x8dih igralcev in nastopala._NEWLINE_Z materjo in h\xc4\x8derko (ki ji je bilo tudi ime Mary) je ob koncu 10. let prispela v Los Angeles in pri\xc4\x8dela igrati razli\xc4\x8dice vlog, na katerih je nato zgradila svojo kariero. Leta 1928 se je med snemanjem filma Hangman's House spoprijateljila z re\xc5\xbeiserjem Johnom Fordom in zatem ustvarila \xc5\xa1e sedem filmov zanj. Leta 1939 je sprejela vlogo gospodinje Sherlocka Holmesa, gospe Hudson. Danes je po tej vlogi tudi najbolje poznana. Kot gospa Hudson se je pojavila v 10 filmih in \xc5\xa1tevilnih radijskih igrah. Bila je ena od ustanovnih \xc4\x8dlanov gostilne za vojake in vojakinje Hollywood Canteen, v kateri je skozi celotno drugo svetovno vojno zabavala vojake na slu\xc5\xbeenju. Gordonova je igrala tudi redno vlogo gospe Emmett v radijski oddaji Those We Love._NEWLINE_Upokojila se je ravno v \xc4\x8dasu, ko je televizija pri\xc4\x8dela s preoblikovanjem zabavne industrije. V celotni karieri je tako odigrala le eno samo televizijsko vlogo. Bila je zelo aktivna v podru\xc5\xbenici \xc5\xa1kotskega zdru\xc5\xbeenja Order of Scottish Clans, poimenovani Daughters of Scotia. Order of Scottish Clans je bilo zdru\xc5\xbeenje, ki je vsem \xc5\xa1kotskim priseljencem in njihovim potomcem omogo\xc4\x8dalo \xc5\xbeivljenjska in invalidnostna zavarovanja, obenem pa je zdru\xc5\xbeenje skrbelo tudi za ohranjanje \xc5\xa1kotske kulture in tradicije med Ameri\xc4\x8dani s \xc5\xa1kotskimi koreninami. Svoja zadnja leta je pre\xc5\xbeivela skupaj s h\xc4\x8derko in vnukom v Pasadeni, Kalifornija. Umrla je 23. avgusta 1963 po dolgi bolezni."